UDHËZIM
Nr. 7, datë 21.1.2025

PËR DISA NDRYSHIME DHE NJË SHTESË NË UDHËZIMIN NR. 13, DATË 30.6.2023, “PËR PËRCAKTIMIN E KRITEREVE DHE TË PROCEDURAVE TË NJËVLERSHMËRISË SË DËFTESAVE DHE TË DIPLOMAVE TË NXËNËSVE TË ARSIMIT PARAUNIVERSITAR TË ARDHUR NGA JASHTË VENDIT”, 
I NDRYSHUAR

Në mbështetje të pikës 4, të nenit 102, të Kushtetutës së Republikës së Shqipërisë, të pikës 4, të nenit 52, të ligjit nr. 69/2012, “Për sistemin arsimor parauniversitar në Republikën e Shqipërisë”, i ndryshuar dhe urdhrit nr. 609, datë 20.12.2024, “Për delegimin e kompetencave dhe caktimin e detyrave të zëvendësministrit të arsimit dhe sportit, znj. Orjana Osmani”, 

UDHËZOJ:

Neni 1

[bookmark: _GoBack]1. Në udhëzimin nr. 13, datë 30.6.2023, “Për përcaktimin e kritereve dhe të procedurave të njëvlershmërisë së dëftesave dhe të diplomave të nxënësve të arsimit parauniversitar të ardhur nga jashtë vendit”, i ndryshuar, bëhen shtesa dhe ndryshimet si më poshtë:
a) Shkronjat “a” dhe “c” të pikës 2, të kreut II ndryshojnë si më poshtë:
 “a) Formulari i aplikimit për dëftesat e përfundimit të arsimit bazë dhe dëftesa klase  të arsimit parauniversitar plotësohen nëpërmjet portalit unik qeveritar “e-Albania”, drejtuar ZVAP.
c) Formulari i aplikimit për diplomën e arsimit të mesëm të lartë plotësohet online në portalin unik qeveritar e-Albania, nëpërmjet Sistemit të Menaxhimit të Informacionit të Parauniversitar (SMIP), drejtuar QSHA.”
b) Nënpika “iii” e shkronjës “b”, nënpika “iv” e shkronjës “d”, të pikës 2 dhe pika 3, të kreut II shfuqizohen.
c) Në pikën 1, të kreut III togfjalëshi “…brenda 45 ditëve.” zëvendësohet me togfjalëshin “…brenda 30 ditëve.”
d) Pika 1.2, e kreut III shfuqizohet.
e) Pika 1.3, e kreut III ndryshon si më poshtë:
 “1.3 Në rast të konstatimit të mangësive në dokumentacion, Komisioni i Njohjes së Dëftesave i kërkon aplikantit fillimisht plotësimin e dokumentacionit nëpërmjet portalit unik qeveritar “e-Albania”, brenda 15 ditëve nga momenti i aplikimit. Në rast të mosdepozitimit të plotësimeve brenda këtij afati, aplikimi refuzohet.”
f) Shkronja “c” e pikës 2, të kreut III ndryshon si më poshtë:
 “c) Depoziton në dosjen e aplikantit materialet shkresore ose të printuara për të gjitha
verifikimet e kryera shkresore ose të printuara.”
g) Në pikën 1, të kreut IV togfjalëshi “…brenda 45 ditëve.” zëvendësohet me togfjalëshin “…brenda 30 ditëve.”
h) Pika 1.6, e kreut IV ndryshon si më poshtë:
 “1.6 Në rast të konstatimit të mangësive në dokumentacion, SNJD-ja i kërkon aplikantit fillimisht plotësimin e dokumentacionit nëpërmjet portalit unik qeveritar “e-Albania”, brenda 15 ditëve nga momenti i aplikimit. Në rast të mosdepozitimit të plotësimeve brenda këtij afati, aplikimi refuzohet dhe paraqitet aplikim i ri.”
i) Në pikën 1, të kreut VI togfjalëshi “...ka të drejtë të bëjë ankim me shkrim kundër vendimit...” zëvendësohet me togfjalëshin “...ka të drejtë të bëjë ankim në portalit unik qeveritar “e-Albania” kundër vendimit...””.
j) Pas pikës 3 të kreut IV shtohet pika 3/1 me përmbajtje si më poshtë:
 “3/1. Aplikimet dhe procedurat administrative, që janë në proces shqyrtimi nga institucioni përgjegjës, trajtohen dhe zhvillohen sipas dispozitave në fuqi të këtij udhëzimi, në kohën e paraqitjes së tyre.” 
2. Ngarkohet për zbatimin e këtij udhëzimi, Ministria e Arsimit dhe Sportit, Qendra e Shërbimeve Arsimore, zyrat vendore të arsimit parauniversitar, si dhe Komisioni i Njohjes së Dëftesave dhe Komisioni i Njohjes së Diplomave.
Ky udhëzim hyn në fuqi pas botimit në Fletoren Zyrtare. 

